

28.10.2024.

 Talsu novada pašvaldībā pabeigta projekta **Nr. 8.1.2.0/17/I/004 “Vispārējās izglītības iestāžu mācību vides uzlabošana Talsu novadā”** īstenošana.

Projekta mērķis- izglītības infrastruktūras attīstība Talsu novadā, lai sekmētu plānoto kompetenču pieejā balstītā vispārējās izglītības satura pakāpenisku ieviešanu.

Projekta ietvaros pilnībā pabeigta mēbeļu, IT aprīkojuma iegāde, tādējādi būtiski uzlabojot mācību vides infrastruktūru Talsu Valsts ģimnāzijā, Talsu 2.vidusskolā un Talsu pamatskolā.

Lai nodrošinātu projekta pilnu pabeigtību, 2024.gada 22.oktobrī pabeigti būvdarbi telpu pārbūvei Talsu 2.vidusskolā, ēkā K. Mīlenbaha ielā 28, Talsos- pilnībā pārbūvētas klašu telpas, finansējuma avots- Talsu novada pašvaldības budžeta finansējums.

Pabeigti būvdarbi objektā “Talsu pamatskolas pārbūve”, aprīkots dabaszinību kabinets Talsu pamatskolā, tādējādi nodrošinot pilnu projekta pabeigtību.

Projekta kopējās izmaksas ir 5177946,23 EUR, tai skaitā ERAF finansējums 3673940,00 EUR, valsts budžeta finansējums- 162085,59 EUR un pašvaldības līdzfinansējums 1341920,64 EUR. Projekta īstenošanas termiņš- 2023.gada 31.decembris.

*Aiva Dimante*

*Attīstības plānošanas, projektu vadības un tūrisma departamenta*

 *Projektu vadības nodaļas vadītāja*